Document ID: 32014R0380

UREDBA SVETA (EU) št. 380/2014
z dne 14. aprila 2014
o spremembi Uredbe (EU) št. 1284/2009 o uvedbi nekaterih posebnih omejevalnih ukrepov v zvezi z Republiko Gvinejo
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti člena 215(1) Pogodbe,
ob upoštevanju Sklepa Sveta 2010/638/SZVP z dne 25. oktobra 2010 o omejevalnih ukrepih proti Republiki Gvineji (1),
ob upoštevanju skupnega predloga Visokega predstavnika Unije za zunanje zadeve in varnostno politiko ter Komisije,
ob upoštevanju naslednjega:
(1)
Uredba Sveta (EU) št. 1284/2009 (2) z dne 22. decembra 2009 uvaja nekatere omejevalne ukrepe v zvezi z Republiko Gvinejo, v skladu s Skupnim stališčem Sveta 2009/788/SZVP (3) (ki ga je nadomestil Sklep 2010/638/SZVP). Ti ukrepi vključujejo prepoved zagotavljanja tehnične in finančne pomoči ter drugih storitev v povezavi z vojaško opremo in embargo na prodajo, dobavo, prenos ali izvoz opreme, ki bi se lahko uporabila za notranjo represijo.
(2)
Svet je 14. aprila 2014 sprejel Sklep 2014/213/SZVP (4) o spremembi Sklepa 2010/638/SZVP o odpravi embarga na orožje in embarga glede opreme, ki bi se lahko uporabila za notranjo represijo.
(3)
Nekateri vidiki odprave teh ukrepov spadajo na področje uporabe Pogodbe o delovanju Evropske unije, zato je predvsem zaradi zagotovitve, da jih bodo gospodarski subjekti v vseh državah članicah enotno uporabljali, za njihovo izvajanje potreben regulativni ukrep na ravni Unije.
(4)
Uredbo (EU) št. 1284/2009 bi bilo zato treba ustrezno spremeniti -
SPREJEL NASLEDNJO UREDBO:
Člen 1
Uredba (EU) št. 1284/2009 se spremeni:
1.
v členu 1 se črtajo točke (a), (b) in (c);
2.
členi 2, 3, 4 in 5 se črtajo;
3.
člen 7 se nadomesti z naslednjim:
„Člen 7
Prepovedi iz člena 6(2) ne povzročita nikakršne odgovornosti zadevnih fizičnih ali pravnih oseb, subjektov ali organov, ki so dali na voljo sredstva ali gospodarske vire, če niso vedeli, da s svojimi dejanji kršijo to prepoved, in niso imeli utemeljenega razloga, da bi to domnevali.“;
4.
Priloga I se črta;
5.
Priloga III se nadomesti z besedilom v Prilogi k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 14. aprila 2014

Labels: 3
18
5